**Програм сталног стручног усавршавања овлашћених интерних ревизора за 2024. годину у организацији Централне јединице за хармонизацију**

У складу са чланом 7. Табела 1, редни број 8. Правилника о стручном усавршавању овлашћених интерних ревизора у јавном сектору, Централна јединица за хармонизацију (ЦЈХ), ради сталног стручног усавршавања овлашћених интерних ревизора, током 2024. године планира стручно усавршавање из следеће области:

**Нови Међународни стандарди интерне ревизије**

Крајем 2023. године усвојени су нови Међународни стандарди интерне ревизије и предвиђено је да њихова пуна примена почне почетком 2025. године. ЦЈХ ће, да би омогућила овлашћеним интерним ревизорима у јавном сектору (ОИР) припрему за примену ових стандарда, организовати обуке из ове области. Како примена нових Међународних стандарда почиње 2025. године, током 2024. ЦЈХ ће фокус ставити на упознавању са стандардима, односно на разликама у односу на тренутно важеће стандарде. Током 2025. и 2026. године ЦЈХ ће организовати обуке која ће бити усмерена на упознавање ОИР са добрим праксама у примени нових стандарда, односно размени искуства у свакодневном раду.

Предвиђено је да се активности реализују почевши од друге половине 2024. године.

У складу са обезбеђеним донаторским средствима, ЦЈХ ће организовати и друга стручна усавршавања.

ОИР ће бити благовремено обавештени о одржавању свих видова стручног усавршавања, које ће се реализовати у организацији или суорганизацији ЦЈХ, на сајту Министарства финансија – ЦЈХ, као и o начину пријаве на исте.

• • •

Интерним ревизорима који раде у државним органима или јединицама локалне самоуправе препоручујемо да похађају и бесплатне обуке које у складу са својим програмом организује Национална академије за јавну управу (НАЈУ). Такође, руководиоцима јединица за интерну ревизију, који раде у државним органима или јединицама локалне самоуправе препоручујемо да обрате пажњу, и по потреби похађају и обуке које организује НАЈУ.

За информацију о тачним терминима и пријавама поводом НАЈУ обука потребно је пратити информације на НАЈУ вебсајту [www.napa.gov.rs](http://www.napa.gov.rs).